ኣባል ሓይሊ ዕማም ትግራይ፡ ሓላፊ ቢሮ ሓለዋ ጥዕና ትግራይ ዶክተር ሓጐስ ጎደፋይ ንቢቢሲ ዝሃብዎ መብርሂ ኣሎ። "እቲ ዘጋጠመትና ፀገም ብጣዕሚ ዓባይ ክፍተት ኢያ። ብሓፈሻ እንተሪእናዮ ኣብቲ ነውፅኦ ዘለና ሕጊ ክፍተት ኣለዎ። ሓደ ኣካል ተሓታቲ ኢልካ ዝቕመጥ ኣይኰነን። እቲ ብላዕሊ ዝመርሕ ዘሎ ኮማንድ ፖስት (ግብሪ ሓይሊ) ብቐንዲ ክፍተት ኣሎ። ህዝቢ ብተደጋጋሚ የልዕሎ ነይሩ። ብተደጋጋሚ እውን እንተገምገመን እናተረኣየን ነይሩ እዩ። ክፍተታት ከምዘሎ እሞ ክእረም ከምዘለዎ ይለዓል ነይሩ እዩ። ይኹን እምበር ናብ ተሓታትነት ዘሳግራ እውን ኣለዋ እየን። ብግቡእ እንተዝትግበር ነይሩ ክስራሕ ዝነበሮ ነይሩ እዩ" ብምባል ይምልሱ። ካብ ጅቡቲ ናብ ትግራይ ዝመፅኡ መራሕቲ ዓበይቲ መካይን፡ ቅድሚ መቐለ ምእታዎም ኣብ እንደርታ ዓረፋት ኣብ ዝበሃል ከባቢ፡ ፍተሻን ምዝገባን ይካየድ። ኣብቲ ዝተዳለወ ቅጥዒ ምሉእ ስም፣ ቁፅሪ መፍለዪ መኪና፣ ኣበይ ከምዝነበረ?
